CELEX: 52018JC0035
Language: sk
Date: 2018-11-28
Title: Spoločný návrh ROZHODNUTIE RADY o pozícii, ktorá sa má v mene Európskej únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie priorít partnerstva medzi EÚ a Jordánskom o dva roky

EURÓPSKA KOMISIA
            V Bruseli28. 11. 2018
            JOIN(2018) 35 final
            2018/0406(NLE)
            Spoločný návrh
            ROZHODNUTIE RADY
            o pozícii, ktorá sa má v mene Európskej únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie priorít partnerstva medzi EÚ a Jordánskom o dva roky
            
               
         
         
            
               DÔVODOVÁ SPRÁVA
            
            
               1.Predmet návrhu
            
            
               Tento návrh sa týka rozhodnutia o stanovení pozície, ktorá sa má v mene Únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej v súvislosti s pripravovaným prijatím rozhodnutia o predĺžení priorít partnerstva medzi EÚ a Jordánskom o dva roky.
            
            
               2.Kontext návrhu
            
            
               2.1.Dohoda o pridružení
            
            
               Euro-stredomorská dohoda ustanovujúca pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (ďalej len „dohoda o pridružení“) bola podpísaná 24. novembra 1997 a nadobudla platnosť 1. mája 2002. Dohoda o pridružení tvorí právny základ dvojstranných vzťahov medzi EÚ a Jordánskom. Cieľom dohody je:
            
            
               –poskytnúť primeraný rámec na politický dialóg, ktorý umožní rozvoj úzkych politických vzťahov medzi zmluvnými stranami,
            
            
               –vytvoriť podmienky pre postupnú liberalizáciu obchodu s tovarom, službami a kapitálom,
            
            
               –podporovať rozvoj vyvážených hospodárskych a sociálnych vzťahov medzi zmluvnými stranami prostredníctvom dialógu a spolupráce,
            
            
               –zlepšovať životné a pracovné podmienky a zvyšovať produktivitu a finančnú stabilitu,
            
            
               –podporovať regionálnu spoluprácu so zreteľom na konsolidáciu mierového spolužitia a hospodársku a politickú stabilitu,
            
            
               –rozvíjať spoluprácu v iných oblastiach spoločného záujmu.
            
            
               2.2.Asociačná rada
            
            
               Dohodou o pridružení sa zriaďuje Asociačná rada, ktorá má právomoc prijímať rozhodnutia na účely dosiahnutia cieľov dohody v prípadoch, ktoré sú v nej stanovené. Rozhodnutia sú pre zmluvné strany záväzné. Odporúčania môže vydávať aj spoločný výbor. Podľa rokovacieho poriadku predsedá Asociačnej rade striedavo EÚ a Jordánsko počas obdobia 12 mesiacov. Asociačná rada zasadá pravidelne jedenkrát ročne na ministerskej úrovni. Na žiadosť jednej zo zmluvných strán je možné so súhlasom strán uskutočniť mimoriadne zasadnutia Asociačnej rady.
            
            
               2.3.Pripravovaný akt Asociačnej rady
            
            
               Asociačná rada má prijať rozhodnutie o predĺžení priorít partnerstva medzi EÚ a Jordánskom na roky 2016 – 2018 do konca roka 2020. V súlade s článkom 10 rokovacieho poriadku Asociačnej rady sa odporúčanie prijme písomným postupom.
            
            
               3.Pozícia, ktorá sa má prijať v mene Únie
            
            
               Pozícia, ktorú má Európska únia prijať v rámci Asociačnej rady zriadenej dohodou o pridružení, pokiaľ ide o prijatie rozhodnutia týkajúceho sa predĺženia priorít partnerstva medzi EÚ a Jordánskom o dva roky, je založená na znení rozhodnutia pripojeného k tomuto rozhodnutiu.
            
            
               Rozhodnutím Asociačnej rady č. 1/2016 z decembra 2016 sa EÚ a Jordánsko dohodli na prioritách partnerstva usmerňujúcich ich partnerstvo v rokoch 2016 – 2018 s očakávaným preskúmaním do konca roka 2018 z hľadiska ich predĺženia o ďalšie dva roky vzhľadom na politický, bezpečnostný a hospodársky vývoj. Obe zmluvné strany odvtedy neustále stavajú na svojom pevnom a solídnom partnerstve a po preskúmaní priorít partnerstva sa dohodli, že priority budú aj naďalej platiť ako usmerňujúci dokument, na základe ktorého budú ďalej upevňovať toto partnerstvo.
            
         
         
            
               Pakt EÚ – Jordánsko, ktorý je pripojený k prioritám partnerstva a v ktorom sú načrtnuté vzájomné záväzky týkajúce sa vykonávania priorít partnerstva a riešenia vplyvu krízy v Sýrii, sa pravidelne preskúmava v kontexte dvojstrannej spolupráce medzi EÚ a Jordánskom, ako aj v kontexte iných relevantných dialógov a stretnutí, ako napríklad na dvoch konferenciách pod názvom „Podpora budúcnosti Sýrie a okolitého regiónu“, ktoré sa konali v Bruseli 4. – 5. apríla 2017 a 24. – 25. apríla 2018, na ktorých sa prijali konkrétne záverečné dokumenty o Jordánsku.
            
            
               V rokoch 2019 – 2020 sa môže podľa potreby uskutočniť ďalšie preskúmanie priorít partnerstva, ako aj paktu.
            
            
               Predĺženie priorít partnerstva do konca roka 2020 je teda v záujme zmluvných strán.
            
            
               4.Právny základ
            
            
               4.1.Procesnoprávny základ
            
            
               4.1.1.Zásady
            
            
               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.
            
            
               Pojem akty s právnymi účinkami zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale môžu rozhodujúcim spôsobom ovplyvniť obsah právnej úpravy prijatej normotvorcom Únie
                  1
               .
            
            
               4.1.2.Uplatnenie na tento prípad
            
            
               Asociačná rada je orgán zriadený dohodou, v tomto prípade dohodou o pridružení.
            
            
               Akt, ktorý má prijať Asociačná rada, predstavuje akt s právnymi účinkami. Pripravovaný akt má právne účinky, pretože súčasné priority partnerstva predĺži o dva roky.
            
            
               Procesnoprávnym základom navrhovaného rozhodnutia je preto článok 218 ods. 9 ZFEÚ.
            
            
               4.2.Hmotnoprávny základ
            
            
               4.2.1.Zásady
            
            
               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.
            
            
               4.2.2.Uplatnenie na tento prípad
            
            
               Hlavný cieľ a obsah pripravovaného aktu sa týkajú spolupráce s treťou krajinou v rámci dohody o pridružení a európskej susedskej politiky.
            
            
               Hmotnoprávnym základom navrhovaného rozhodnutia je preto článok 217.
            
            
               4.3.Záver
            
            
               Právnym základom navrhovaného rozhodnutia by mal byť článok 217 v spojení s článkom 218 ods. 9 ZFEÚ.
            
         
         
            
               2018/0406 (NLE)
            
            
               Spoločný návrh
            
            
               ROZHODNUTIE RADY
            
            
               o pozícii, ktorá sa má v mene Európskej únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie priorít partnerstva medzi EÚ a Jordánskom o dva roky
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
            
            
               so zreteľom na návrh Európskej komisie a vysokej predstaviteľky Únie pre zahraničné veci a bezpečnostnú politiku,
            
            
               keďže:
            
            
               (1)Euro-stredomorská dohoda ustanovujúca pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej bola podpísaná 24. novembra 1997 a nadobudla platnosť 1. mája 2002
                  2
               .
            
            
               (2)Na základe preskúmania priorít partnerstva medzi EÚ a Jordánskom, ktoré prijala Asociačná rada v decembri 2016, sa zmluvné strany dohodli, že priority budú aj naďalej platiť ako usmerňujúci dokument, na základe ktorého budú ďalej upevňovať toto partnerstvo.
            
            
               (3)Podľa článku 91 ods. 1 euro-stredomorskej dohody môže Asociačná rada prijímať rozhodnutia na účely dosiahnutia cieľov dohody.
            
            
               (4)Asociačná rada má písomným postupom prijať rozhodnutie o predĺžení priorít partnerstva do konca roka 2020.
            
            
               (5)Je vhodné stanoviť pozíciu, ktorá sa má prijať v mene Únie v rámci Asociačnej rady, pretože dané rozhodnutie bude pre Úniu záväzné,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má v mene Únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie priorít partnerstva medzi EÚ a Jordánskom o dva roky, je založená na návrhu rozhodnutia Asociačnej rady EÚ – Jordánsko pripojenom k tomuto rozhodnutiu.
            
            
               Článok 2
            
            
               Toto rozhodnutie je určené Komisii a vysokej predstaviteľke.
            
            
               V Bruseli
            
            
               
                     Za Radu
               
            
         
         
            
               
                     predseda
               
            
         
         
            
                  
                     (1)
                  
                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64. 
               
               
                  
                     (2)
                  
                        Euro-stredomorská dohoda ustanovujúca pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (Ú. v. ES L129/3, 15.5.2002).
               
            
      
    ---documentbreak--- 
      
         
               EURÓPSKA KOMISIA
            V Bruseli28. 11. 2018
            JOIN(2018) 35 final
            Spoločný návrh
            PRÍLOHA
            k
            ROZHODNUTIA RADY
            o pozícii, ktorá sa má v mene Európskej únie prijať v rámci Asociačnej rady zriadenej Euro-stredomorskou dohodou ustanovujúcou pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o predĺženie priorít partnerstva medzi EÚ a Jordánskom o dva roky
            
               
         
         
            
               PRÍLOHY 
               ROZHODNUTIE Z 13. ZASADNUTIA ASOCIAČNEJ RADY EÚ – Jordánsko č. 01/2018
               
                  z [dd/mm/rrrr]
               o dohode o predĺžení priorít partnerstva medzi EÚ a Jordánskom
            
            
            
            
            
               ASOCIAČNÁ RADA EÚ – JORDÁNSKO,
            
            
            
               so zreteľom na Euro-stredomorskú dohodu ustanovujúcu pridruženie medzi Európskymi spoločenstvami a ich členskými štátmi na jednej strane a Jordánskom na strane druhej (ďalej len „euro-stredomorská dohoda“),
            
            
            
               keďže:
            
            
            
               (1)Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Jordánskom na strane druhej, bola podpísaná 24. novembra 1997 a nadobudla platnosť 1. mája 2002.
            
            
               (2)Podľa článku 91 euro-stredomorskej dohody má Asociačná rada právomoc prijímať príslušné rozhodnutia na účely dosiahnutia cieľov dohody.
            
            
               (3)V článku 101 dohody sa stanovuje, že zmluvné strany majú prijať všetky všeobecné alebo špecifické opatrenia potrebné na splnenie svojich povinností, ktoré z nej vyplývajú, a majú zabezpečiť, aby sa dosiahli ciele stanovené v dohode.
            
            
               (4)Asociačná rada rozhodnutím č. 1/2016 z decembra 2016 schválila priority partnerstva medzi EÚ a Jordánskom na roky 2016 – 2018, ktoré majú upevniť partnerstvo EÚ a Jordánska s cieľom podporiť a posilniť odolnosť a stabilitu Jordánska a zároveň sa usilovať riešiť vplyv dlhotrvajúceho konfliktu v Sýrii.
            
            
               (5)Na základe preskúmania priorít partnerstva medzi EÚ a Jordánskom sa EÚ a Jordánsko dohodli, že priority partnerstva schválené v roku 2016 by sa mali predĺžiť do konca roka 2020 a že v rokoch 2019 – 2020 sa môže v prípade potreby uskutočniť preskúmanie priorít partnerstva a paktu EÚ – Jordánsko, ktorý je pripojený k nim.
            
            
               (6)V článku 10 rokovacieho poriadku Asociačnej rady sa stanovuje možnosť prijímať rozhodnutia písomným postupom v období medzi zasadnutiami, ak sa na tom zmluvné strany dohodnú,
            
            
            
               ROZHODLA TAKTO:
            
            
         
         
            
               Článok 1
            
            
               Asociačná rada konajúc písomným postupom rozhodla, že priority partnerstva medzi EÚ a Jordánskom pripojené k jej rozhodnutiu č. 1/2016 z decembra 2016 sa predlžujú do konca roka 2020.
            
            
            
               Článok 2
            
            
               Toto rozhodnutie nadobúda platnosť dňom jeho prijatia.
            
            
            
               V xx [deň. mesiac. rok]
            
            
            
            
            
                  Za Asociačnú radu
            
            
                  predseda/predsedníčka